
DR.30.6.2008 7 

 

 
Khamis yang lalu, antara peruntukan tambahan yang diumumkan ialah RM4 bilion untuk 
luar bandar termasuk Sabah dan Sarawak dan RM3 bilion untuk Kementerian Pertanian 
Malaysia.  Ini tambahan, jadi ini melambangkan betapa seriusnya kerajaan memberi 
perhatian kepada sektor pertanian dan juga di luar bandar.   

Seperti yang saya sebutkan tadi, untuk tanah terbiar, untuk pertanian banyak 
komponen, satu komponen sahaja.  Kita ada tujuh komponen besar termasuklah 
menambahkan pengeluaran padi di Sungai Manik Kerian, umpamanya.  Saya ingin 
maklumkan kepada Yang Berhormat bahawa apabila Yang Berhormat bangkitkan soalan 
ini, pada asalnya RM15 juta diperuntukkan hasil daripada keprihatinan kerajaan, maka 
peruntukan ini sudah ditambah kepada RM100 juta dalam tempoh Rancangan Malaysia 
Kesembilan ini.  Ini semua melambangkan keprihatinan kerajaan dan kita yakin bahawa 
dengan langkah-langkah ini, kita akan dapat tingkatkan pendapatan penduduk luar bandar.   

Adapun berkaitan soalan pertama itu tadi, apakah masalah-masalah yang dihadapi 
untuk memajukan tanah terbiar ini, telah saya sebutkan tadi antaranya ialah terlalu ramai 
tuan punya tanah, pemiliknya sudah tua, mungkin tinggal di Kuala Lumpur, mungkin sudah 
kaya-raya, jadi Ahli Parlimen dan lain-lain.  Ini adalah antara isu-isu dan masalah yang kita 
hadapi kerana mereka yang memiliki tanah itu tidak lagi mengusahakan tanah.   

Insya-Allah, dengan pendekatan yang kita ambil lebih bersepadu dan kerjasama 
pejabat daerah dengan JKKK dan seluruh jentera Kementerian Pertanian dan Industri Asas 
Tani dan Kementerian Luar Bandar, kita yakin bahawa kita akan dapat melaksanakan satu 
pendekatan baru. Ini supaya usaha-usaha kita untuk memantapkan lagi pendekatan 
sebelum ini dapat dijayakan.  Terima kasih. 

Tuan Yang di-Pertua:  Yang Berhormat Batu Gajah. 

Puan Fong Po Kuan [Batu Gajah]:  Terima kasih Tuan Yang di-Pertua.  Saya 
ingin tahu daripada Yang Berhormat Menteri, bahawa sejauh manakah pihak kementerian 
ada mendapatkan kerjasama dengan pihak kerajaan negeri?  Saya lebih berminat dengan 
tanah-tanah yang terbiar milikan kerajaan.  Ada ramai petani di mana mereka tidak berani 
mengerjakan tanah milikan kerajaan sebab mereka takut apabila  mereka melaburkan ke 
atas tanah-tanah ini, mereka akan diambil kelak atau tanah-tanah itu akan diberi kepada 
syarikat-syarikat besar.  Jadi sejauh manakah?   

Ini, dalam kes-kes sedemikian, ada juga petani yang mengerjakan tanah-tanah itu 
berpuluh-puluh tahun tetapi permohonan tanah, mereka tidak memperoleh kelulusannya.  
Jadi, kes-kes sedemikian tidak memerlukan berjuta-juta ringgit daripada pihak kementerian.  
Hanya yang mereka perlukan adalah kelulusan dan kebenaran menggunakan tanah 
kerajaan yang terbiar itu.   

Jadi, sejauh manakah kementerian ini dengan kerajaan negeri untuk mengatasi 
tanah-tanah terbiar milikan kerajaan? 

Dato’ Mustapa Mohamed:  Saya berharap semua kerajaan negeri termasuk 
Kerajaan Negeri Perak, Selangor semuanya mendengar rintihan Yang Berhormat Batu 
Gajah ini, Tuan Yang di-Pertua.  Seperti yang pernah saya maklumkan dalam Dewan pada 
awal tahun ini, iaitu sebelum pilihan raya umum yang lalu, dua buah kerajaan negeri iaitu 
negeri Perak dan negeri Selangor sudah pun mengeluarkan bukan hak milik tetapi suatu 
pajakan yang lebih dengan izin ‘certain’ kepada petani-petani dan ini membolehkan petani 
mengusahakan tanaman-tanaman tertentu.   

Jadi Tuan Yang di-Pertua, tanah memang merupakan satu aspek terpenting dalam 
pertanian.  Dua minggu lepas, saya telah berjumpa dan mengadakan perjumpaan 
mesyuarat dengan semua Exco pertanian di seluruh negara termasuklah negeri-negeri 
yang diwakili oleh pembangkang.  Saya tekankan sekali betapa perlunya semua kerajaan 
negeri memberi perhatian yang serius kepada hak milik tanah.  Ini kerana kalau tidak ada 
hak milik tanah yang terjamin maka sudah pasti pesawah-pesawah dan petani-petani tidak 
akan dapat mengusahakan tanaman-tanaman tertentu.   



Khamis yang lalu, antara peruntukan tambahan yang diumumkan ialah RM4 bilion untuk luar bandar termasuk Sabah dan Sarawak dan RM3 bilion untuk Kementerian Pertanian Malaysia. Ini tambahan, jadi ini melambangkan betapa seriusnya kerajaan memberi perhatian kepada sektor pertanian dan juga di luar bandar. Seperti yang saya sebutkan tadi, untuk tanah terbiar, untuk pertanian banyak komponen, satu komponen sahaja. Kita ada tujuh komponen besar termasuklah menambahkan pengeluaran padi di Sungai Manik Kerian, umpamanya. Saya ingin maklumkan kepada Yang Berhormat bahawa apabila Yang Berhormat bangkitkan soalan ini, pada asalnya RM15 juta diperuntukkan hasil daripada keprihatinan kerajaan, maka peruntukan ini sudah ditambah kepada RM100 juta dalam tempoh Rancangan Malaysia Kesembilan ini. Ini semua melambangkan keprihatinan kerajaan dan kita yakin bahawa dengan langkah-langkah ini, kita akan dapat tingkatkan pendapatan penduduk luar bandar. Adapun berkaitan soalan pertama itu tadi, apakah masalah-masalah yang dihadapi untuk memajukan tanah terbiar ini, telah saya sebutkan tadi antaranya ialah terlalu ramai tuan punya tanah, pemiliknya sudah tua, mungkin tinggal di Kuala Lumpur, mungkin sudah kaya-raya, jadi Ahli Parlimen dan lain-lain. Ini adalah antara isu-isu dan masalah yang kita hadapi kerana mereka yang memilikitanah itu tidak lagi mengusahakan tanah. Insya-Allah, dengan pendekatan yang kita ambil lebih bersepadu dan kerjasama pejabat daerah dengan JKKK dan seluruh jentera Kementerian Pertanian dan Industri Asas Tani dan Kementerian Luar Bandar, kita yakin bahawa kita akan dapat melaksanakan satu pendekatan baru. Ini supaya usaha-usaha kita untuk memantapkan lagi pendekatan sebelum ini dapat dijayakan. Terima kasih. Tuan Yang di-Pertua: Yang Berhormat Batu Gajah. Puan Fong Po Kuan [Batu Gajah]: Terima kasih Tuan Yang di-Pertua. Saya ingin tahu daripada Yang Berhormat Menteri, bahawa sejauh manakah pihak kementerian ada mendapatkan kerjasama dengan pihak kerajaan negeri? Saya lebih berminat dengan tanah-tanah yang terbiar milikan kerajaan. Ada ramai petani di mana mereka tidak berani mengerjakan tanah milikan kerajaan sebab mereka takut apabila mereka melaburkan ke atas tanah-tanah ini, mereka akan diambil kelak atau tanah-tanah itu akan diberi kepada syarikat-syarikat besar. Jadi sejauh manakah?. Ini, dalam kes-kes sedemikian, ada juga petani yang mengerjakan tanah-tanah itu berpuluh-puluh tahun tetapi permohonan tanah, mereka tidak memperoleh kelulusannya. Jadi, kes-kes sedemikian tidak memerlukan berjuta-juta ringgit daripada pihak kementerian. Hanya yang mereka perlukan adalah kelulusan dan kebenaran menggunakan tanah kerajaan yang terbiar itu. Jadi, sejauh manakah kementerian ini dengan kerajaan negeri untuk mengatasi tanah-tanah terbiar milikan kerajaan?. Dato' Mustapa Mohamed: Saya berharap semua kerajaan negeri termasuk Kerajaan Negeri Perak, Selangor semuanya mendengar rintihan Yang Berhormat Batu Gajah ini, Tuan Yang di-Pertua. Seperti yang pernah saya maklumkan dalam Dewan pada awal tahun ini, iaitu sebelum pilihan raya umum yang lalu, dua buah kerajaan negeri iaitu negeri Perak dan negeri Selangor sudah pun mengeluarkan bukan hak milik tetapi suatu pajakan yang lebih dengan izin 'certain' kepada petani-petani dan ini membolehkan petani mengusahakan tanaman-tanaman tertentu. Jadi Tuan Yang di-Pertua, tanah memang merupakan satu aspek terpenting dalam pertanian. Dua minggu lepas, saya telah berjumpa dan mengadakan perjumpaan mesyuarat dengan semua Exco pertanian di seluruh negara termasuklah negeri-negeri yang diwakili oleh pembangkang. Saya tekankan sekali betapa perlunya semua kerajaan negeri memberi perhatian yang serius kepada hak milik tanah. Ini kerana kalau tidak ada hak milik tanah yang terjamin maka sudah pasti pesawah-pesawah dan petani-petani tidak akan dapat mengusahakan tanaman-tanaman tertentu.